Rajonet separatiste të Ukrainës, zgjedhje të veçanta
SHBA dhe Rusia kanë qëndrime të kundërta për zgjedhjet në republikat e vetëshpallura
Agjencitë ruse të lajmeve thonë se Presidenti rus Vladimir Putin i ka kërkuar ligjvënësve të anulojnë të drejtën që i kanë dhënë forcave ruse për të ndërhyrë në Ukrainë. Sipas njoftimit, Presidenti Putin i bëri sot një kërkesë Dhomës së Lartë të Parlamentit. Mbrëmë, presidenti Barack Obama i kërkoi me telefon zotit Putin që të ndihmojë në zbatimin e planit të udhëheqësit ukrainas Petro Poroshenko për lehtësimin e tensioneve politike, duke filluar me një armëpushim të premten Shtëpia e Bardhë tha se Presidenti amerikan i bëri thirrje zotit Putin të ushtrojë presion ndaj separatistëve pro-rusë që të respektojnë armëpushimin një-javor dhe të ndalojnë kalimin e armëve në kufirin mes Rusisë dhe Ukrainës. Ndërkohë, Rusia deklaroi sot se do t’i njohë rezultatet e zgjedhjeve që u mbajtën të dielën në Ukrainë, por tha se do të njohë gjithashtu edhe votimet që do të mbajnë dy rajonet separatiste të Ukrainës Lindore më 2 nëntor. Shtetet e Bashkuara kanë thënë se nuk do t’i njohin këto zgjedhje. Në zgjedhjet e së dielës në Ukrainë, fituan dy parti pro-evropiane. Me mbi 85 për qind të votave të numëruara nga zgjedhjet e parlamentare të së dielës, Komisioni Qendror i Zgjedhjeve njofton se Fronti Popullor i Kryeministrit Arseniy Yatsenyuk dhe blloku i kryesuar nga Presidenti Petro Poroshenko kanë secili nga rreth 22 për qind të votave. Ministri i Jashtëm rus Sergei Lavrov tha se Moska do t’i njohë rezultatet e këtyre zgjedhjeve. Shtetet e Bashkuara i përshëndetën zgjedhjet si një hap të rëndësishëm në zhvillimin e vendit. Ambasadori amerikan në Ukrainë, Geoffrey Pyatt tha se Shtetet e Bashkuara do t’i mbështesin aspiratat e Ukrainës për të hyrë në Bashkimin Evropian. Ai i quajti zgjedhjet një moment historik në përparimin e vendit drejt rivendosjes së institucioneve demokratike. Megjithatë, afro 3 milion vetë nuk votuan dot në pjesën lindore të vendit, ku muaj të tërë luftimesh mes forcave qeveritare ukrainase dhe separatistëve të mbështetur nga Rusia, kanë shkaktuar vdekjen e mbi 3 mijë e 700 vetëve. Dy rajonet separatiste të Donetskut dhe Luhanskit kanë deklaruar mbajtjen e zgjedhjeve më 2 nëntor. Në këtë vendim, ata kanë mbështetjen e Rusisë e cila tha se do t’i njohë votimet. Ministri i Jashtëm Sergei Lavrov tha se votimet e parashikuara për më 2 nëntor do të ishin të rëndësishme për “legjitimizimin e pushtetit” në të këtyre “Republikave Popullore” të vetëshpallura që nuk janë njohur. Presidenti amerikan Barack Obama tha dje se Shtetet e Bashkuara nuk do t’i njohin zgjedhjet në zonat separatiste, nëse ato nuk respektojnë ligjin ukrainas dhe nuk mbahen me miratimin e qeverisë ukrainase.